hy en hy hy en hy hy hy hy hy hy hy hy hy en en en hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy id hy hy hy hy hy hy hy hy hy en en
Ամունալուծված կնոջ խորհուրդները բոլոր ամուսնացած կանանց | Ժամանցային լուրեր
Wednesday, March 17, 2021 Views: *
Ես մի կին եմ, ով ամուսնալուծվել է 7 տարվա ամուսնությունից հետո: Հիմնվելով իմ փորձի վրա՝ ուզում եմ ձեզ հետ կիսվել մի քանի անկյունաքարային հասկացություններով, որոնք ես իմացա իմ ընտանեկան կյանքի ընթացքում:
Միայն ամուսնալուծվելուց հետո ես հասկացա, որ մենք՝ կանայքս, ամուսնության պահպանման համար նույնքան պատասխանատվություն ենք կրում, որքան տղամարդիկ: Այս խորհուրդները ես գրել եմ կանաց համար, բայց հավանական է, որ դրանք հետաքրքրեն նաև տղամարդկանց:
1. Միշտ լավագույնը փնտրեք ու գտեք նրա մեջ: Կենտրոնացեք նրա լավագույն գծերի վրա, այլ ոչ թե այն բանի, թե ինչը ձեզ դուր չի գալիս ձեր ամուսնու մեջ:
2. Զբաղվեք սիրով հաճախ և շատ, հատկապես, երբ դա ձեզ այնքան էլ դուր չի գալիս: Դա այն սպեղանին է, որը շատ վերքեր է բուժում, որոնք մենք ամուսնության ընթացքում հասցնում ենք միմյանց: Եթե դուք զգում եք, որ հեռանում եք ձեր ամուսնուց, նշանակում է, եկել է ժամանակը հագուստները հանելու ու մտերմանալու:
3. Լսեք հաջողակ ամուսնական կյանքով ապրող տարեց և իմաստուն կանանց խորհուրդները: Տաք գլխով հնարավոր չէ ճիշտ որոշումներ կայացնել: Հիշեք, որ մեր հասակակիցների խորհուրդները չեն կարող հավասարվել տարեց կանանց կարծիքին:
4. Թողեք, որ նա ուշքի գա: Նա ձեզ չի անտեսում, պարզապես տղամարդիկ հակված են ժամանակ առ ժամանակ պարփակվել լուրջ խնդիրների լուծման ժամանակ:
5. Մի փորձեք փոխել կամ ուղղել նրան: Յուրաքանչյուրն այս կյանքում իր ճանապարհն ունի:
6. Հիշեցրեք նրան, որ նա ամենալավն է, ամենաուժեղը, ամենախելացին և ամենատղամարդկային արժանիքներով օժտվածը: Տղամարդիկ, որպես կանոն, մոռանում են այդ մասին:
7. Ձեր ամուսինը հենց ձեզ է ընտրել: Երբեք մի մոռացեք այդ մասին, բայց և մի ընդունեք նրա որոշումը՝ որպես ինքնին պարզ ու օրինաչափ բան:
8. Ծիծաղեք նրա կատակների վրա, անգամ, եթե դրանք բոլորովին էլ ծիծաղելի չեն:
9. Ձեր արձագանքների համար պատասխանատվություն կրեք: Կինը պետք է լիովին գիտակցի իր զգացմունքները և այն, թե ինչպես է ինքն արձագանքում ամուսնու գործողություններին: Նա ևս պարտավոր է այդպես անել:
10. Պատրաստեք նրա համար այդ գրողի տարած բուտերբրոդը:
11. Ձեր տղամարդուն թույլ տվեք ուղղակի լինել: Երբ վրա հասնեն բարդ ժամանակներ, հանգիստ ու քնքույշ եղեք: Նրան իր ուժերի վրա վստահ լինելու հնարավորություն նվիրեք:
12. Մոռացեք ձեր պահանջների մասին, երբ նա տուն է վերադառնում: Թողեք, որ մի քիչ թուլանա:
13. Սիրեք նրան այնպես, ինչպես ինքն է ուզում, այլ ոչ թե այնպես, ինչպես մտածում եք, որ նրան պետք է: Իմացեք սիրո տարբեր լեզուներ: Ցույց տվեք, որ սիրում եք նրան այն եղանակով, որը նա ամենալավն է հասկանում:
14. Ձեզ ստիպեք գեղեցիկ տեսք ունենալ: Որքան կանացի լինեք, այնքան նա տղամարդ կլինի:
15. Նրա կողքին եղեք: Նվիրեք նրան ձեր ժամանակն ու ուշադրությունը, երբ նա դրա կարիքն ամենաշատն ունի:
16. Երբեք նրա ներկայությամբ այլ տղամարդկանց մասին մի խոսեք, անգամ, եթե նրանք գոյություն ունեն սոսկ ձեր երևակայության մեջ կամ ֆիլմերի հերոսներ են: Անգամ, երբ նրան ասում եք, որ նա ավելի սեքսուալ է, քան այն տղան: Տղամարդկանց մեծամասնությունն առանց այդ էլ վստահ է դրանում: Այդ պատճառով էլ ուրիշների հետ համեմատությունը կարող է վիրավորել նրանց:
17. Պատրաստ եղեք գրգռել նրան: Նրան հասկացրեք, որ անընդհատ ուզում եք նրան, որ նա չափազանց ցանկալի է, ու դուք միշտ նրա կարիքն ունեք:
18. Երբեք խորհուրդներ ստանալու համար մի դիմեք անծանոթ մարդկանց համացանցից: Նրանք ձեզ չեն ճանաչում, և կարող են խորհուրդ տալ հիմարություններ, որոնք կիրառելի չեն կամ անտեղի են ձեր ամուսնության պարագայում:
19. Նրան ժամանակ տվեք: Ամուսնության մեջ պահեր են լինում, երբ ամուսիններից յուրաքանչյուրին պետք է լինում սեփական նոր Ես-ը գտնել, (քանի որ մարդը փոփոխական է), մինչև կկարողանաք շարունակել վստահելի հարաբերությունները:
20. Խոցելի եղեք: Մի վախեցեք ձեր ամուսնուն պատմել ձեր վախերի ու զգացմունքների մասին: Տղամարդիկ զգում են, երբ մենք ինչ-որ բան ենք թաքցնում նրանցից, և նրանք գնահատում են, երբ մենք բաց ենք լինում նրանց առաջ ու վստահում ենք: Պարզապես ընդունեք ձեր սխալները: Ասեք, որ զղջում եք ձեր ցուցաբերած վարքի համար:
21. Թույլ տվեք ձեր ամուսնուն ձեզ սիրել այնպես, ինչպես ինքն է ուզում: Դադարեք սիրո՝ նրա հասկացողությունը համեմատել ձեր սեփական իդեալների հետ: Անընդհատ համեմատություններ անելով՝ դուք կարող եք բաց թողնել ձեր ամուսնության ամենագեղեցիկ պահերը:
22. Մի վախեցեք բացվել: Ժամանակի հետ դա ձեր միջև մեծ վստահություն կստեղծի:
23. Երբեք, լսո՞ւմ եք, երբեք ձեր ամուսնուն չփորձեք քննադատել այլ մարդկանց ներկայությամբ: Նրա թիկունքը միշտ հուսալիորեն պաշտպանված պետք է լինի, և այդ պաշտպանը դուք պետք է լինեք: Եթե ձեզ պետք է քննարկել նրա բառերը կամ արարքները, դա արեք, երբ միայնակ եք, միայն երկուսով: Ոչ ոք չի ուզում մեղավոր երևալ: Քննարկումից և սխալն ուղղելուց հետո ներեք ձեր ամուսնուն ու մոռացեք կատարվածի մասին:
24. Գտեք ընդհանուր հետաքրքրություններ, նպատակներ և երազանքներ: Բացի դրանից, գտեք այն բանը, ինչին երկուսդ էլ հավատում եք: Երբեք մի դադարեք միասին աճել: Շատ ծիծաղեք: Կրկին ու կրկին սիրահարվեք միմյանց:
25. Հարգեք նրան: Երբեմն մենք առաջ շարժվել չենք կարողանում, քանի որ մեր գլխում արդեն ստեղծել ենք այն ամուսնու կերպարը, որի գոյությունն արդարացնում է մեր սեփական թուլությունը: Նրա մեջ տեսնելով մեր երևակայածի լոկ ծաղրանկարը՝ դուք չեք կարող իմանալ, թե ինչպիսին է նա իրականում: Այն, ինչ դուք մտածում եք ձեր ամուսնու մասին, միշտ չէ, որ իրականությանը համապատասխանում է:
26. Թույլ մի տվեք, որ ֆինանսական հարցերը կանգնեն ձեր միջև:
27. Հիշեք, որ ձեր ամուսինն է ձեզ օգնել դառնալ այն կինը, որն այսօր կաք: Ձեր ցանկացած խնդրի մասին խոսեք այն ժամանակ, երբ դրանք ի հայտ են գալիս, փոխանակ դրանց դեմ մի ամիս անց պայքարեք:
28. Ներեք: Թույլ մի տվեք, որ կատարվածը ձեզ կամ ձեր ամուսնուն պահի մեղքի պատանդի կարգավիճակում:
29. Չարժե թերագնահատել հասարակ հպումների ուժը: Երբեմն դրանք կարող են ասել այն, ինչը դժվար է արտահայտել բառերով:
30. Միշտ ընտրեք սերը: Սերը գործողություն է, այլ ոչ էմոցիա: Բաց մի թողեք այն:
Սիրեք և սիրված եղեք:
Նյութը հրապարակման պատրաստեց zNews-ը
Կիսվե՛ք Ձեր ընկերների հետ
Մեր օրգանիզմում կա մի օրգան, որի մասին ոչ բոլորը գիտեն…
Միակ մթերքը, որը միաժամանակ ոչնչացնում է վիրուսը, սունկը և մանրէները
ԹԵՍՏ․ Ո՞վ է ամենահարուստ կինը, 99% սխալ պատասխան է տալիս
9 գաղտնիք, որ կանայք երբեք չեն ասում տղամարդկանց
Տղան ծնվում է այն ժամանակ, երբ կինն ավելի ուժեղ է ամուսնուց
Արդյունավետորեն նիհարելու 3 մատչելի եղանակ. էնդոկրինոլոգի խորհուրդները
Կնոջ 6 թերություն, որոնք վանում են տղամարդկանց
Փորի ճարպից ազատվելու էֆեկտիվ եղանակ` ընդամենը 1 օրում. 100% աշխատող միջոց
ԹԵՍՏ․ Այս նկարում կա մեկ ԿՈՊԻՏ սխալ, որքա՞ն արագ կգտնեք այն
Քսենիա Սոբչակը ռեպորտաժ է նկարահանել ՀՀ-ում տիրող իրավիճակի մասին (Video)
5 գործոն, որոնք բարձրացնում են գլխուղեղի կաթվածի հավանականությունը
Թեստ հանելուկ․ Գուշակեցի՞ք, թե որ համեմունքն էր
Ի՞նչ է հաստ աղիքի պոլիպն ու որ դեպքերում է այն վտանգավոր
Սուպեր Սաքոն նշանվել է. Ո՞վ է ռեփերի սիրելին (Photo, Video)
Ինչի՞ց են վախենում կանայք…
Ի՞նչ է տեղի ունենում օրգանիզմի հետ համբույրի ժամանակ
Փորի ճարպից ազատվելու էֆեկտիվ եղանակ` ընդամենը 1 օրում. 100% աշխատող միջոց
Ինչպես գայթակղել և պահել տղամարդուն
© Copyright by Znews.am - 2018. All rights reserved